曹如结，字继鹏，号云门，河南归德府永城县人。明朝政治人物、进士出身。其先世自凤阳徙居徐州之砀山，复自砀山而居永城。公生聪颖好学，事亲孝，抚幼弟在襁褓中，教诲婚娶无不周至。性俭约，服饰未尝少侈。弟殁，姪亦幼，公养视扶植，与子无二。万历二十二年（1594年）甲午乡试举人，二十六年（1598年）戊戌进士，除陕西长安令。为省会要地，吏事繁剧，公游刃优裕无所滞。阁邑有重税隶于大珰，朘削逋系为民苦，公悉罢其征，岁以所却羡金三千两抵之。盩厔令以法笞珰奴，致珰窘，公愤争竟日，珰气折，竟毁牍。邑有大憝为关西渠恶，公廉知之